**18. NEDELJA MED LETOM, , 31. julij 2022**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 1.8.  2.8.  3.8.  4.8.  5.8.  6.8.  7.8. | sv. ALFONZ MARIJA LIGVORIJ, škof in cerkveni učitelj  sv. EVZEBIJ IZ VERCELLIJA, škof  sv. LIDIJA, svetopisemska žena; sv. KONRAD, redovnik  sv. JANEZ MARIJA VIANNEY, duhovnik, arški župnik  Posvetitev bazilike MARIJE SNEŽNE v Rimu, god  JEZUSOVA SPREMENITEV NA GORI TABOR, praznik  SIKST II., papež in mučenec |

**Danes teden: 19. NEDELJA MED LETOM**

V soboto obhajamo praznik Jezusove spremenitve na gori Tabor. Sijoč Kristusov obraz na gori Tabor je kakor ogledalo, v katerem odseva slava, ki jo želi Bog podariti svojim prijateljem. Bleščeče spremenjenje nam razkriva polnost življenja, ki ga bomo deležni lahko tudi mi. Toda, to spremenitev doživimo le s priličenjem Jezusu. Da bi lahko zrli slavo, ki izžareva iz vsake pore preobraženega Kristusa, odvrzimo vse, kar ni vredno našega osebnega odnosa z Odrešenikom. To počnemo zlasti pri spovedi in evharistiji, kjer Jezus zre na nas z žarečim pogledom ljubezni, ki v nas obuja željo, da bi se navdali z njegovo presežno lepoto. Iz sijočega Tabora nas Odrešenik tiho prosi: »Postanite to, v kar gledate!« in potopimo se v tiho zrenje.

**V soboto je ob 9. uri maša za odvrnitev hude ure in drugih vremenskih ter ostalih naravnih nesreč.**

**V soboto, 6. avgusta ob 17. uri bosta Marina in Edo Dolinar vodila Taizejsko molitev za mir. Lepo vabljeni.**

**Svete maše:**

**NEDELJA, 31. 7. ob 9 h + Petrovčič in Jereb, Hleviše 13**

**SOBOTA, 6. 8. ob 9 h**  **zaobljubljena sveta maša za odvrnjenje hude ure**

**NEDELJA, 7. 8. ob 9 h + iz družine Bogataj, Kajtnovi, Račeva 19**